Nova marsovska laboratorija
Misija Mobilne Marsove Laboratorije zvanično nazvana ZNATIŽELJA koštaće oko 2 i po milijarde dolara.
Najnovije NASA-ino marsovsko vozilo treba, prema planu, u subotu biti lansirano iz Cape Canaverala, na Floridi, i nakon 9 mjeseci treba da aterira na crvenu palnetu, augusta 2012. Kompjuterska animacija dočarava nam šta NASA očekuje da se dogodi kad letjelica koja nosi marsovsko vozilo stigne do istoimene planete. Tim NASA-inih naučnika izabrao je mjesto ateriranja, visoravan jedne planine unutar doline, kratera Gale, širokog oko 150 kilometara. Nakon otvaranja padobrana, uključuju se motori za kontrolirano ateriranje. ZNATIŽELJA će biti spuštena kablovima, a raketni motori će letjelicu odbaciti dovoljno daleko da ne može utjecati na hemijsku opremu laboratorije. Ovaj marsovski rover je veličine automobila i ima 17 kamera. Zamjenik šefa projekta, Ashwin Vasavada: To je tako, prije svega, zato što je ZNATIŽELJA mobilna laboratorija. Veća je nego dosadašnji roveri i može prelaziti oko 200 metara dnevno po marsovskom tlu. Umjesto solarnih panela koji su napajali ranije modele, sada će ugradjeni nuklearni reaktor na plutonijum generisati dovoljnu količinu energije za veoma zahtjevnu misiju ZNATIŽELJE. Ovo daljinski upravljano vozilo ima čak i laser koji može istraživati hemijski sastav marsovskih stijena: Vasavada objašnjava da jedan instrument mjeri minerale u uzorcima, dok drugi ispituje hemijske elemente tražeći moguće prisustvo bilo kakvog organskog materijala. Cilj misije je da se utvrdi da li je Mars, i preciznije, krater Gale, ikad imao ekološke uslove koje bi podržali mikrobiološki život: Naučnici kažu da će planina locirana unutar kratera Gale pružiti dosta podataka o evoluciji Marsa jer svaki sloj stijena sadrži neke podatke. Krater Gale obećava mnogo po mišljenju svih naučnika koji tragaju za mogućim životnim okruženjem, kaže Vasavada: . Nuklearni reaktor ZNATIŽELJE trebao bi omogućiti laboratoriji da radi dvije zemaljske godine, ili, preračunato, jednu marsovsku godinu.